เทศบัญญัติเทศบาลเมืองท่าข้ามเทศบัญญัติเทศบาลเมืองท่าข้ามเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองท่าข้ามอำเภอพุนพิน จังหวัดสุราษฎร์ธานีพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองท่าข้ามโดยความเห็นชอบของสภาเทศบาลเมืองท่าข้ามและผู้ว่าราชการจังหวัดสุราษฎร์ธานี จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองท่าข้ามเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่เทศบาลเมืองท่าข้าม อำเภอพุนพินจังหวัดสุราษฎร์ธานี พ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองพุนพินที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในเทศบัญญัตินี้บริเวณที่ ๑หมายความว่า พื้นที่ในบริเวณ ดังต่อไปนี้๑.๑ ด้านเหนือ จดทางหลวงแผ่นดินหมายเลข ๔๑๑๒ ฟากใต้ถนนศิริรักษ์ และเส้นตรงที่ต่อจากทางหลวงแผ่นดินหมายเลข ๔๑๑๒ ฟากใต้ไปทางทิศตะวันออกจนบรรจบกับคลองพุนพิน ฝั่งตะวันตกด้านตะวันออก จดคลองพุนพิน ฝั่งตะวันตกด้านใต้ จดถนนจุลจอมเกล้าฟากเหนือ วัดดอนกะถิน ถนนศิริรักษ์ และแนวเขตทางรถไฟสายใต้ ฟากเหนือด้านตะวันตก จดแนวเขตเทศบาลเมืองท่าข้ามทั้งนี้ ยกเว้นวัดสถลธรรมาราม๑.๒ ด้านเหนือ จดแม่น้ำตาปี ฝั่งใต้โรงเรียนพุนพินพิทยาคม เส้นตรงที่ต่อจากหลักหมุดผังเมือง รหัส สฎ ข-๔๐๐๔ (พิกัด N๑,๐๐๘,๕๙๐ E ๕๒๘,๔๗๓)ไปทางทิศตะวันออก ถึงริมฝั่งห้วยมัด ฝั่งตะวันตกตรงจุดที่อยู่ห่างจากห้วยทองบรรจบกับห้วยมัด ไปทางทิศตะวันตกเฉียงใต้ ตามแนวห้วยมัดเป็นระยะ๕๐๐ เมตรด้านตะวันออก จดห้วยมัด ฝั่งตะวันตกด้านใต้ จดทางหลวงแผ่นดินหมายเลข๔๐๑ ฟากเหนือ ถนนท่าล้อน ถนนธราธิบดี ฟากเหนือ สำนักงานที่ดินอำเภอพุนพินสำนักงานตรวจบัญชี สหกรณ์อำเภอพุนพิน ศูนย์ช่างที่ ๑๐ กรมส่งเสริมสหกรณ์สำนักงานพัฒนาที่ดินเขต ๑๑ จังหวัดสุราษฎร์ธานี โรงเรียนพุนพินพิทยาคมถนนมุ่งพัฒนา ฟากเหนือ และถนนจุลจอมเกล้า ฟากเหนือด้านตะวันตก จดแม่น้ำตาปีฝั่งตะวันออกทั้งนี้ ยกเว้นโรงเรียนเทศบาลเมืองท่าข้าม๓๑.๓ ด้านเหนือ จดถนนธราธิบดี ฟากใต้ที่ทำการไปรษณีย์โทรเลขพุนพิน ธนาคารออมสิน ถนนมหาไทย ทางหลวงแผ่นดินหมายเลข ๔๐๑ฟากใต้ และชุมสายโทรศัพท์พุนพินด้านตะวันออก จดห้วยมัด ฝั่งตะวันตกด้านใต้ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔๐๑ ถนนมหาไทย ถนนสาธารณะไม่ปรากฏชื่อฟากเหนือ และแนวเขตเทศบาลเมืองท่าข้ามด้านตะวันตก จดแนวเขตทางรถไฟสายใต้ฟากตะวันออก ถนนสราญราษฎร์ ฟากตะวันออก สำนักงานเทศบาลเมืองท่าข้ามโรงพยาบาลพุนพิน ห้องสมุดประชาชน อำเภอพุนพิน วัดตรณาราม และโรงพยาบาลสวนสราญรมย์ทั้งนี้ ยกเว้นศูนย์บริหารศัตรูพืชโดยชีววิธีสุราษฎร์ธานีและสำนักงานส่งเสริมการเกษตรภาคใต้๑.๔ ด้านเหนือ จดแนวเขตทางรถไฟสายใต้ ฟากใต้ด้านตะวันออก จดแม่น้ำตาปี ฝั่งตะวันตกด้านใต้ จดวัดท่าข้ามแม่น้ำพุมดวง ฝั่งเหนือ โรงสูบน้ำแรงต่ำท่าตลิ่งชัน การประปาสุราษฎร์ธานีด้านตะวันตก จดแนวเขตเทศบาลเมืองท่าข้ามถนนพัฒนาท่าข้าม ฟากใต้ ถนนตาปีเจริญ ฟากตะวันออก และฟากเหนือและทางหลวงแผ่นดินหมายเลข ๔๑๕๓ ฟากตะวันออกทั้งนี้ ยกเว้นโรงเรียนเจริญเวชวิทยาและโรงเรียนเทศบาลเมืองท่าข้าม ๒บริเวณที่ ๒หมายความว่า พื้นที่ในบริเวณดังต่อไปนี้๒.๑ ด้านเหนือ จดถนนมุ่งพัฒนา ฟากใต้ด้านตะวันออก จดกองกำกับการอำนวยการโรงเรียนตำรวจภูธรภาค๘ด้านใต้ จดถนนจุลจอมเกล้าฟากเหนือด้านตะวันตก จดถนนมุ่งพัฒนาฟากตะวันออก๒.๒ ด้านเหนือ จดถนนมุ่งพัฒนา ฟากใต้ด้านตะวันออก จดสถานีวิทยุกระจายเสียง จส. ๒แขวงการทางสุราษฎร์ธานี ที่ทำการไปรษณีย์โทรเลขพุนพิน และธนาคารออมสินด้านใต้ จดถนนจุลจอมเกล้าฟากเหนือด้านตะวันตก จดที่ว่าการอำเภอพุนพินสถานีตำรวจภูธรพุนพิน กองกำกับการสืบสวน ภาค ๘ สำนักงานเกษตรอำเภอพุนพินโรงเรียนวัดตรณาราม และสำนักงานคณะกรรมการประถมศึกษาแห่งชาติ เขต ๒๒.๓ ด้านเหนือ จดถนนตาปีเจริญ ฟากใต้ด้านตะวันออก จดถนนตาปีเจริญ ฟากตะวันตกด้านใต้ จดถนนพัฒนาท่าข้ามฟากเหนือ และโรงฆ่าสัตว์เทศบาลเมืองท่าข้ามด้านตะวันตก จดเส้นตรงที่เชื่อมต่อระหว่างหลักหมุดผังเมืองรหัส สฎ ข - ๔๐๑๑ (พิกัด N ๑,๐๐๗,๑๔๐E ๕๒๓,๘๔๕) กับหลักหมุดผังเมืองรหัส ข-๔๐๑๔ (พิกัด N ๑,๐๐๖,๔๑๘ E๕๒๓,๘๖๒)บริเวณที่ ๓หมายความว่า พื้นที่ในบริเวณ ดังต่อไปนี้๓.๑ ด้านเหนือ จดเขตทางรถไฟสายใต้ ฟากใต้ด้านตะวันออก จดทางหลวงแผ่นดินหมายเลข ๔๑๕๓ฟากตะวันตกเส้นตรงที่เชื่อมต่อระหว่างหลักหมุดผังเมือง รหัส สฎ ข-๔๐๑๑ (พิกัด N๑,๐๐๗,๑๔๐ E ๕๒๓,๘๔๕)กับหลักหมุดผังเมือง รหัส ข - ๔๐๑๔ (พิกัด N ๑,๐๐๖,๔๑๘E ๕๒๓,๘๒๖)ด้านใต้ จดถนนพัฒนาท่าข้ามฟากเหนือ ทางหลวงแผ่นดินหมายเลข ๔๑๕๓ด้านตะวันตก จดแนวเขตเทศบาลเมืองท่าข้าม๓.๒ ด้านเหนือ จดแนวเขตทางรถไฟสายใต้ ฟากใต้ถนนราษฎร์บำรุง ถนนจุลจอมเกล้า ฟากใต้ ถนนสาธารณะไม่ปรากฏชื่อ ถนนธราธิบดีฟากตะวันออก โรงเรียนวัดตรณาราม และโรงพยาบาลสวนสราญรมย์ด้านตะวันออก จดถนนสาธารณะไม่ปรากฏชื่อฟากตะวันตก สำนักงานเทศบาลเมืองท่าข้าม โรงพยาบาลพุนพินและห้องสมุดประชาชนอำเภอพุนพิน ถนนสราญราษฎร์ ฟากตะวันตกด้านใต้ จดเส้นตั้งฉากกับถนนธราธิบดีตรงจุดที่อยู่ห่างจากศูนย์กลางถนนสาธารณะไม่ปรากฏชื่อ บรรจบกับถนนธราธิบดีไปทางทิศตะวันตกเฉียงเหนือ ตามแนวถนนธราธิบดี เป็นระยะ ๒๐๐ เมตรคลองสาธารณะไม่ปรากฏชื่อ ฝั่งเหนือด้านตะวันตก จดแม่น้ำตาปีฝั่งตะวันออกทั้งนี้ ยกเว้นสถานีรถไฟสุราษฎร์ธานีและที่ดินราชพัสดุสฎ ๑๐๖ (๔๒๒๒)บริเวณที่ ๔หมายความว่า พื้นที่ในบริเวณดังต่อไปนี้๔.๑ ด้านเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๑๑๒ด้านตะวันออก จดคลองพุนพิน ฝั่งตะวันตกด้านใต้ จดทางหลวงแผ่นดินหมายเลข๔๑๑๒ ฟากเหนือด้านตะวันตก จดแนวเขตเทศบาลเมืองท่าข้ามทั้งนี้ ยกเว้นหมวดปฏิบัติการสูบน้ำที่๒ กรมชลประทาน๔.๒ ด้านเหนือ จดแม่น้ำตาปี ฝั่งใต้ด้านตะวันออก จดห้วยทอง ฝั่งตะวันตกและห้วยมัด ฝั่งตะวันตกด้านใต้ จดเส้นตรงที่ลากจากห้วยมัดฝั่งตะวันตก ที่จุดซึ่งห้วยทองบรรจบกับห้วยมัดไปทางทิศตะวันตกเฉียงใต้ตามแนวห้วยมัด เป็นระยะ ๕๐๐ เมตร ไปทางทิศตะวันตก จนบรรจบกับหลักหมุดผังเมืองรหัส สฎ ข - ๔๐๐๔ (พิกัด N ๑,๐๐๘,๕๙๐E ๕๒๘,๔๗๓)ด้านตะวันตก จดแม่น้ำตาปีฝั่งตะวันออก และวัดรัตนธรรมาราม๔.๓ ด้านเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๐๑ด้านตะวันออก จดห้วยมัด ฝั่งตะวันตกด้านใต้ จดแนวเขตเทศบาลเมืองท่าข้ามถนนมหาไทยด้านตะวันตก จดถนนสาธารณะไม่ปรากฏชื่อฟากตะวันออก ถนนมหาไทย ฟากตะวันออก๔.๔ ด้านเหนือ จดแนวเขตทางรถไฟสายใต้ ฟากใต้และถนนสาธารณะไม่ปรากฏชื่อ ฟากใต้ด้านใต้ จดแนวเขตเทศบาลเมืองท่าข้ามและถนนสาธารณะไม่ปรากฏชื่อด้านตะวันตก จดแม่น้ำตาปีฝั่งตะวันออกทั้งนี้ บริเวณที่ ๑บริเวณที่ ๒ บริเวณที่ ๓ และบริเวณที่ ๔รายละเอียดปรากฎตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าช สถานที่เก็บก๊าชและห้องบรรจุก๊าชตามกฎหมายว่าด้วยการบรรจุก๊าชปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าชและสถานที่จำหน่ายอาหารที่ใช้ก๊าช(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) โรงมหรสพตามกฎหมายว่าด้วยการควบคุมอาคาร(๗) สถานบริการตามกฎหมายว่าด้วยสถานบริการ(๘) สถานสงเคราะห์หรือรับเลี้ยงสัตว์(๙) โรงฆ่าสัตว์(๑๐) ไซโลเก็บผลิตผลทางการเกษตร(๑๑) สวนสนุก(๑๒) สนามแข่งรถ(๑๓) สนามแข่งม้า(๑๔) สถานที่กำจัดมูลฝอย(๑๕) สถานที่ซื้อขายเศษวัสดุการก่อสร้างอาคารริมฝั่งแม่น้ำตาปี แม่น้ำพุมดวงคลองพุนพิน ให้มีที่ว่างตามแนวขนานริมฝั่งแม่น้ำตาปี แม่น้ำพุมดวง คลองพุนพินไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าช สถานที่เก็บก๊าชและห้องบรรจุก๊าชตามกฎหมายว่าด้วยการบรรจุก๊าชปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าชและสถานที่จำหน่ายอาหารที่ใช้ก๊าช(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) สถานสงเคราะห์หรือรับเลี้ยงสัตว์(๗) โรงฆ่าสัตว์(๘) ไซโลเก็บผลิตผลทางการเกษตร(๙) สวนสนุก(๑๐) สนามแข่งรถ(๑๑) สนามแข่งม้า(๑๒) สถานที่กำจัดมูลฝอยข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าช สถานที่เก็บก๊าชและห้องบรรจุก๊าชตามกฎหมายว่าด้วยการบรรจุก๊าชปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าชและสถานที่จำหน่ายอาหารที่ใช้ก๊าช(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) สถานีขนส่งสินค้า(๗) สถานสงเคราะห์หรือรับเลี้ยงสัตว์(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) สถานที่กำจัดมูลฝอย(๑๑) สถานที่ซื้อขายเศษวัสดุการก่อสร้างอาคารริมฝั่งแม่น้ำตาปีให้มีที่ว่างตามแนวขนานริมฝั่งแม่น้ำตาปี หรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๗ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าช สถานที่เก็บก๊าชและห้องบรรจุก๊าชตามกฎหมายว่าด้วยการบรรจุก๊าชปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าช สถานที่ใช้ก๊าชและสถานที่จำหน่ายอาหารที่ใช้ก๊าช(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) การก่อสร้างอาคารเพื่อประกอบพาณิชยกรรมเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) การก่อสร้างอาคารอยู่อาศัยหรือประกอบพาณิชยกรรมประเภทอาคารขนาดใหญ่(๗)การก่อสร้างอาคารอยู่อาศัยหรือประกอบพาณิชยกรรม ห้องแถวหรือตึกแถวเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) การก่อสร้างอาคารอยู่อาศัยประเภทบ้านแถวเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) การก่อสร้างอาคารอยู่อาศัยประเภทห้องชุดอาคารชุด หรือหอพักถ้ามีการก่อสร้างอาคารเพื่อการจัดสรรที่ดินเพื่อประกอบพาณิชยกรรมตาม(๕) และเพื่อการอยู่อาศัยหรือประกอบพาณิชยกรรมประเภทห้องแถวหรือตึกแถวตาม (๗)ดำเนินการอยู่ในการอยู่ในการจัดสรรที่ดินเพื่อการอยู่อาศัยโครงการเดียวกันให้ใช้ประโยชน์ที่ดินเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดข้อห้ามการก่อสร้างอาคารตาม (๘) และ (๙)มิให้ใช้บังคับในกรณีการดำเนินการของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัดการก่อสร้างอาคารริมฝั่งแม่น้ำตาปี คลองพุนพินให้มีที่ว่างตามแนวขนานริมฝั่งแม่น้ำตาปีคลองพุนพินไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๘ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ และข้อ ๗ ห้ามิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ ข้อ ๗ และข้อ ๘ข้อ ๑๐อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ให้นายกเทศมนตรีเมืองท่าข้ามรักษาการตามเทศบัญญัตินี้ประกาศณ วันที่ ๒๔ พฤศจิกายน พ.ศ. ๒๕๕๒ทศพลงานไพโรจน์นายกเทศมนตรีเมืองท่าข้าม[เอกสารแนบท้าย]๑. บัญชีแนบท้ายเทศบัญญัติเทศบาลเมืองท่าข้ามเรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองท่าข้ามอำเภอพุนพิน จังหวัดสุราษฎร์ธานี พ.ศ. ๒๕๕๒๒.แผนที่ท้ายเทศบัญญัติเทศบาลเมืองท่าข้าม เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองท่าข้าม อำเภอพุนพิน จังหวัดสุราษฎร์ธานี พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๗กุมภาพันธ์ ๒๕๕๓นันท์นภัสร์/ตรวจ๑๗กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๘ ง/หน้า ๖๐/๕ กุมภาพันธ์ ๒๕๕๓